I det fjerne bag broen over Tejo kan man se brændingen i bugten. Selve lejligheden er smagfuldt og personligt indrettet og Carla (udlejer) er usædvanligt imødekommende og hjælpsom. Den lille park på den anden side af gaden er et større anlæg med både ænder, påfugle og børnehave. Lejligheden ligger praktisk tæt på endestationen for sporvogn 28 og 25, så man kan i reglen sikre sig en siddeplads direkte til byen (der er også bus). Kirken ved endestationen er smuk og streng i sin stil og "markedet" i nærheden fyldt med lækkerier (køb en ordentlig tunbøf og lidt salat med hjem og slut middagen af med cashewnødder med saltkaramel eller mandler med honning og limeskal). Bageren kan også anbefales.